text: Morgen-sne lægger en dæmper på trafikken
  02 januar 2010 kl. 08.33
  I de tidlige morgentimer er der faldet sne i store dele af Syd- og Sønderjylland. Sneen lægger en dæmper på farten - men der er ikke sket større uheld.
  Hverken vagtchefen hos Syd- og Sønderjyllands Politi i Esbjerg eller hos Sydøstjyllands Politi i Horsens har meldinger om trafik-uheld i dette sne-glatte føre lørdag morgen.
  
  
  - Nu har vi haft sne så længe, at bilisterne har vænnet sig at køre fornuftigt og afpasse hastigheden, siger vagtchef Erik Lindholdt hos Syd- og Sønderjyllands Politi i Esbjerg til TV SYD.
  